இந்திரா நூயி

இந்திரா நூயி (Indra Nooyi பிறப்பு அக்டோபர் 28, 1955) ஓர் இந்திய-அமெரிக்க வணிக நிர்வாகி மற்றும் பெப்சிகோவின் முன்னாள் முதன்மை செயல் அதிகாரி மற்றும்  தலைவர் ஆவார்.

உலகின் சக்திவாய்ந்த 100 பெண்களில் தொடர்ந்து இடம்பெற்றுள்ளார். 2014 ஆம் ஆண்டில், ஃபோர்ப்ஸ் பத்திரிக்கையின் உலகின் சக்திவாய்ந்த 100 பெண்களின் பட்டியலில் 13வது இடத்தைப் பிடித்தார்  மேலும் 2015 மற்றும் 2017 ஆம் ஆண்டுகளில் பார்ச்சூன் பட்டியலில் இரண்டாவது சக்திவாய்ந்த பெண்மணியாகத் திகழ்ந்தார்  அமேசான் மற்றும் பன்னாட்டுத் துடுப்பாட்ட அவையிலும் வாரியங்களிலும் பணியாற்றுகிறார்.

ஆரம்பகால வாழ்க்கை 
நூயி 1955 ஆம் ஆண்டு அக்டோபர் மாதம் 28 ஆம் தேதி, இந்தியாவில், தமிழ்நாடு மதராசில் (இப்போது சென்னை என அழைக்கப்படுகிறது) பிறந்தார். தனது பள்ளிப்படிப்பை தி.நகரில் உள்ள புனித தேவதை ஆங்கிலோ இந்தியன் உயர்நிலைப்பள்ளியில் பயின்றார் .

கல்வி 
நூயி 1974 இல் சென்னைப் பல்கலைக்கழகத்தின் சென்னை கிறித்துவக் கல்லூரியில் இயற்பியல், வேதியியல் மற்றும் கணிதத்தில் இளங்கலைப் பட்டங்களையும், 1976 இல் கல்கத்தா இந்திய மேலாண்மை நிறுவனத்தில் முதுகலைப் பட்டமும் பெற்றார்.

1978 இல், நூயி வணிக மேலண்மைப் பள்ளியில் சேர்க்கப்பட்டு, அமெரிக்காவிற்குச் சென்றார், அங்கு 1980 இல் பொது மற்றும் தனியார் நிர்வாகத்தில் முதுகலைப் பட்டம் பெற்றார்

தொழில் வாழ்க்கை 
இந்தியாவில்  ஜான்சன் அண்ட் ஜான்சன் மற்றும் ஜவுளி நிறுவனமான பியர்ட்செல் லிமிடெட் ஆகியவற்றில் தயாரிப்பு மேலாளர் பதவிகளை வகித்தார். யேல் வணிகப் பள்ளியில் கல்வி பயிலும்போது ,கோடைகால உள்ளகப் பயிற்சியை பூஸ் ஆலன் ஹாமில்டனில் முடித்தார். 1980 இல், பாஸ்டன் ஆலோசனைக் குழுமத்தில் (BCG) உத்தி ஆலோசகராக சேர்ந்தார், பின்னர் மோட்டோரோலாவில் துணைத் தலைவர் மற்றும் வணிக வியூக வகுப்பாளர் மற்றும் திட்டமிடல் இயக்குநராகப் பணிபுரிந்தார், அதைத் தொடர்ந்து ஏசியா பிரவுன் பொவேரியில் பணியாற்றினார்.

விருதுகள் மற்றும் அங்கீகாரம் 
ஜனவரி 2008 இல், நூயி அமெரிக்க-இந்திய வணிக குழுமத்தின் (USIBC) தலைவராகத் தேர்ந்தெடுக்கப்பட்டார். நூயி USIBC இன் இயக்குநர்கள் குழுவிற்கு தலைமை தாங்குகிறார், இது அமெரிக்க தொழில்துறையின் குறுக்கு பிரிவை பிரதிநிதித்துவப்படுத்தும் 60 க்கும் மேற்பட்ட மூத்த நிர்வாகிகளைக் கொண்டுள்ளது.

2008 இல்,அமெரிக்கக் கலை மற்றும் அறிவியல் அகாதமியின் ஆய்வுதவித் தொகைக்குத் தேர்ந்தெடுக்கப்பட்டார்.

2008 இல்,அமெரிக்காவின் சிறந்த தலைவர்களில் ஒருவராக யுஎஸ் நியூஸ் & வேர்ல்டு ரிப்போர்ட் மூலம் பெயரிடப்பட்டார்.

நூயி ஜூலை 2009 இல் குளோபல் சப்ளை செயின் லீடர்ஸ் குழுவினால்  சிறந்த தலைமை நிர்வாக அதிகாரியாகத் தேர்ந்தெடுக்கப்பட்டார்.

2009 ஆம் ஆண்டில், பிரெண்டன் வுட் இன்டர்நேஷனல் என்ற ஆலோசனை நிறுவனத்தால் "தி டாப்கன் தலைமை நிர்வாக அதிகாரிகளில்" ஒருவராக நூயி கருதப்பட்டார்.

பார்ச்சூன் பத்திரிகை 2006, 2007, 2008, 2009 மற்றும் 2010 ஆம் ஆண்டுகளுக்கான வணிகத்தில் மிகவும் சக்திவாய்ந்த பெண்களின் வருடாந்திர தரவரிசையில் நூயிக்கு முதலிடம் அளித்துள்ளது 

2008 முதல் 2011 வரையிலான அனைத்து அமெரிக்க நிர்வாகக் குழு ஆய்வில் நிறுவன முதலீட்டாளரின் சிறந்த தலைமை நிர்வாக அதிகாரி பட்டியலில் நூயி பெயரிடப்பட்டார்  ஐந்து ஆண்டுகளுக்குப் பிறகு, கிராஃப்டின் தலைமை நிர்வாக அதிகாரி ஐரீன் ரோசன் ஃபீல்டு அமெரிக்க வணிகத்தில் மிகவும் சக்திவாய்ந்த பெண்மணியாக முதலிடம் பெற்றார்.

சான்றுகள்

வெளியிணைப்புகள்
 PepsiCo corporate biography
 Forbes Profile: Indra Nooyi
 The Pepsi Challenge, profile Indra Nooyi (Fortune)
 Reference for Business: Indra Nooho Leadership Biography
 Video of discussion with Indra Nooyi at the Asia Society, New York, 4/14/2009
 Indra Nooyi  Video produced by Makers: Women Who Make America
 
 Harvard Business Review: Becoming a Better Corporate Citizen

அமெரிக்கத் தமிழர்
தமிழ்ப் பெண்கள்
1955 பிறப்புகள்
சென்னை நபர்கள்
இந்தியப் பெண் தொழிலதிபர்கள்
வாழும் நபர்கள்
தமிழ்ப் பெண் தொழிலதிபர்கள்
இந்தியப் பெண் தலைமை நிர்வாக அலுவலர்கள்
20 ஆம் நூற்றாண்டு இந்தியத் தொழிலதிபர்கள்